בס"ד





רַבִּי שִׁמְעוֹן בָּר יוֹחַאי -  תַּנָּא ( חָכָם מֵחַכְמֵי הַמִּשְׁנָה) מֵהַדּוֹר הָרְבִיעִי לַתַּנָּאִים. מִגְדוֹלֵי תַּלְמִידָיו שֶׁל רַבִּי עֲקִיבָא.
דְּמוּתוֹ שֶׁל רַבִּי שִׁמְעוֹן ( רַשְׁבִּ"י) הִיא מֵהַמֻּפְלָאוֹת וְהַנֶּעֱרָצוֹת בְּיוֹתֵר בְּעַם יִשְׂרָאֵל. מְסִירוּת הַנֶּפֶשׁ שֶׁלּוֹ לַתּוֹרָה וּלְעַם יִשְׂרָאֵל הָיוּ לְשֵׁם דָּבָר, וַהֲלָכוֹת רַבּוֹת נִזְכְּרוּ בִּשְׁמוֹ בַּמִּשְׁנָה וּבְתַלְמוּד.
עַל פִּי הַמָּסֹרֶת נִקְבַּר רַבִּי שִׁמְעוֹן בָּר יוֹחַאי בְּמֵירוֹן שֶׁבְּגָלִיל.














לָרַבִּי שִׁמְעוֹן מְיוּחָסִים סְפָרִים הַרְבֵּה:
הוּא חִבֵּר אֶת הסיפרי -  אֹסֶף מִדְרָשֵׁי הֲלָכָה עַל סֵפֶר בַּמִּדְבָּר וּדְבָרִים שֶׁלְּמָדָם מִפִּי רַבִּי עֲקִיבָא, 
וְכֵן אֶת המכילתא  דרשב"י -  מִדְרָשֵׁי הֲלָכָה עַל חֻמָּשׁ שְׁמוֹת.
לְפִי הַמָּסֹרֶת, רַשְׁבִּ"י כָּתַב אֵת סֵפֶר הַזֹּהַר הַקָּדוֹשׁ, שֶׁהוּא הַבָּסִיס לְתוֹרַת הַקַּבָּלָה. (סוֹדוֹת הַתּוֹרָה שֶׁנִּמְסָרִים מֵרַב לְתַלְמִידוֹ). 
נְעַיֵּן בְּמִסְפָּר מְקוֹרוֹת מֵהֶם רוֹאִים אֶת יַחֲסוֹ הַמְּיֻחָד שֶׁל רַבִּי שִׁמְעוֹן לְלִמּוּד הַתּוֹרָה:

      מקור מס' 1  ... לְפִי שֶׁנֶּאֱמַר :" לֹא יָמוּשׁ סֵפֶר הַתּוֹרָה הַזֶּה מִפִּיךָ". ( יְהוֹשֻׁעַ א'), 
יָכֹל  דְּבָרִים כִּכְתָבָן? 
תַּלְמוּד לוֹמַר: "וְאָסַפְתָּ דְּגָנְךָ" -  הַנֶּהָג בָּהֶם מִנְהָג דֶּרֶךְ אֶרֶץ, דִּבְרֵי רַבִּי יִשְׁמָעֵאל.
רַבִּי שִׁמְעוֹן בֵּן יוֹחַי אוֹמֵר : אֶפְשָׁר אָדָם חוֹרֵשׁ בִּשְׁעַת חֲרִישָׁה, וְזוֹרֵעַ בִּשְׁעַת זְרִיעָה, וְקוֹצֵר בִּשְׁעַת קְצִירָה.... תּוֹרָה מָה תְּהֵא עָלֶיהָ? אֶלָּא:
בִּזְמַן שֶׁיִּשְׂרָאֵל עוֹשִׂין רְצוֹנוֹ שֶׁל מָקוֹם-  מְלַאכְתָּן נַעֲשֵׂית עַל יְדֵי אֲחֵרִים, שֶׁנֶּאֱמַר :"וְעָמְדוּ זָרִים וְרָעוּ צֹאנְכֶם..." (יְשַׁעְיָהוּ ס"א).
וּבִזְמַן שֶׁאֵין יִשְׂרָאֵל עוֹשִׂין רְצוֹנוֹ שֶׁל מָקוֹם-  מְלַאכְתָּן נַעֲשֵׂית עַל יְדֵי עַצְמָן , שֶׁנֶּאֱמַר:" וְאָסַפְתָּ דְּגָנְךָ" (דְּבָרִים י"א).
וְלֹא עוֹד, אֶלָּא שֶׁמְּלֶאכֶת אֲחֵרִים נַעֲשֵׂית עַל יָדָן , שֶׁנֶּאֱמַר :"וְעָבַדְתָּ אֶת אוֹיְבְךָ... " (דְּבָרִים כ"ח).
( תלמוד בבלי מסכת ברכות דף ל"ה עמוד ב )
















ביאור :
יכול דברים ככתבן ?! -  האם משמעות הדברים היא שצריכים ללמוד תורה בלבד ולא לעסוק בפרנסה ובעבודה?!

הנהג בהן דרך ארץ -  עסוק גם בתורה וגם בעבודה והתנהג בעבודתך כראוי לבן תורה.

תורה מה מהא עליה? -  אדם יהיה עסוק תמיד ומתי יספיק ללמוד תורה? 

רצונו של מקום -  עובדים את ה'.

ועמדו זרים ...- גויים ישרתו אתכם.




פירוש רש"י

דברים ככתבן -  שלא יעסוק בדרך ארץ?
 (בעבודה ובפרנסה).

הנהג בהם -  עם דברי תורה, 

מנהג דרך ארץ -  שאם תבוא לידי צורך הבריות -  סופך ליבטל מדברי תורה.
































שאלות – מקור 1
1) במה נחלקו ר' ישמעאל ורבי שמעון בר יוחאי? 														
2) איך נוכל להתפרנס ולחיות לדעת רשב"י? 															 

     מקור מס '2 
רַבִּי שִׁמְעוֹן אוֹמֵר: 
הַמְּהַלֵּךְ בַּדֶּרֶךְ וְשׁוֹנֶה, וּמַפְסִיק מִמִּשְׁנָתוֹ וְאוֹמֵר: 
"מָה נָאֶה אִילָן זֶה וּמָה נָאֶה נִיר זֶה"
, מַעְלָה עָלָיו הַכָּתוּב כְּאִלּוּ מִתְחַיֵּב בְּנַפְשׁוֹ.








ביאור : 

ושונה -  ולומד תורה.

ומפסיק ממשנתו-  מפסיק את לימודו.

ומה נאה ניר זה -  כמה יפה שדה זה.

כאילו מתחייב בנפשו -  היה ראוי לקבל עונש חמור.

ההבלים והשיחות הבטלות -  דיבורים סתמיים ודברים שאינם חשובים.

  


מה נאה אילן זה ומה נאה ניר זה -  הוא הדין לכל שיחה בטלה. אלא שדיבר בהווה, שדרך הולכי דרכים לדבר מה שרואים בעיניהם.
(רבינו עובדיה מברטנורא)

כאילו מתחייב בנפשו -  כלומר : כאילו עונה עוסק בתורה כלל, שהוא המתחייב בנפשו ממש , והטעם: שטבעו של אדם נמשך אחר ההבלים והשיחות הבטלות, וימשך ממנו בזה עד שיפרוק עול תורה לגמרי.
 ויש מוסיפים... התורה היא חיים לעוסקים בה, והמפסיק מלימודה, הרי הוא כפורש מן החיים ומתחייב בנפשו. 
(רבי פנחס קהתי)







 





שאלות - מקור 2
1. על-פי דברי ר' פנחס קהתי: מדוע מי שהולך בדרך ולומד תורה ואומר מה נאה ניר זה .. כאילו מתחייב בנפשו? 															
2. מה מראה מקור זה על יחסו של רבי שמעון ללימוד התורה? 												
3. רבי שמעון בן יוחאי וחבריו, מוגדרים בגמרא במסכת שבת (יא.) ש"תורתן אומנותן". הסבר את הביטוי הזה ע"פ שני המקורות. 																					






רבי שמעון היה מקפיד מאוד לומר את דעתו בברור, והוא נאלץ לשלם את המחיר ולברוח מפני הרומאים, כפי שנראה בסיפור שלפניכם:מַעֲשֶׂה שֶׁיָּשְׁבוּ רַבִּי יְהוּדָה וְרַבִּי יוֹסִי וְרַבִּי שִׁמְעוֹן, וְהָיָה יוֹשֵׁב יְהוּדָה בֵּן גֵּרִים (בֵּן גֵּר וְגִיֹּרֶת הָיָה) אִתָּם. 
פָּתַח רַבִּי יְהוּדָה וְאָמַר: כַּמָּה נָאִים מַעֲשֵׂיהֶם שֶׁל אֻמָּה זוֹ (הרומאים) : בָּנוּ שְׁוָקִים, בָּנוּ גְּשָׁרִים, בָּנוּ מֶרְחֲצָאוֹת (בָּתֵּי מֶרְחָץ -  מִקְלָחוֹת לְטוֹבַת הַצִּבּוּר, בְּאוֹתָם הַיָּמִים לֹא הָיוּ מִקְלַחוֹת בְּבָתִּים). 
רַבִּי יוֹסִי שָׁתַק.
נַעֲנָה רַבִּי שִׁמְעוֹן בֵּן יוֹחַאי וְאָמַר : כָּל מָה שֶׁבָּנוּ -  לֹא בָּנוּ אֶלָּא לְצוֹרֵךְ עַצְמָן (לְטוֹבָתָם).בָּנוּ מֶרְחֲצָאוֹת -  לְעַדֵּן בָּהֶם עַצְמָן, גְּשָׁרִים -  לִטֹּל מֵהֶן מֶכֶס (לָקַחַת כֶּסֶף מִכָּל הָעוֹבֵר בָּהֶן).
הָלַךְ יְהוּדָה בֵּן גֵּרִים וְסִפֵּר דִּבְרֵיהֶם (לְתַלְמִידָיו, אוֹ לְאָבִיו וְאִמּוֹ, וְנִתְגַּלְגְּלוּ הַדְּבָרִים) וְנִשְׁמְעוּ לַמַּלְכוּת (הַשִּׁלְטוֹן שָׁמַע אֶת דְּבָרָיו שֶׁל רַבִּי שִׁמְעוֹן).
אָמְרוּ: (הרומאים)
יְהוּדָה שֶׁעִלָּה -  יִתְעַלֶּה ( רַבִּי יְהוּדָה שֶׁשִּׁבֵּחַ אֶת הַמַּלְכוּת, יִתְעַלֶּה לִהְיוֹת הָרִאשׁוֹן שֶׁמֻּזְמָן לְדַבֵּר בְּכָל מָקוֹם).
יוֹסִי שֶׁשָּׁתַק -  יִגְלֶה ( יְגֹרַשׁ מִמְּקוֹם מְגוּרָיו). לְצִפּוֹרִי. שִׁמְעוֹן שֶׁגִּנָּה -  יֵהָרֵג... 
הָלְכוּ (רַבִּי שִׁמְעוֹן וְאֶלְעָזָר בְּנוֹ) וְנִתְחַבְּאוּ בִּמְעָרָה.  נַעֲשָׂה נֵס, נִבְרָא לָהֶם חָרוּב ( עֵץ חָרוּבִים לְאָכוּל פֵּירוֹתָיו), וּמַעְיָן מַיִם, וְהָיוּ פּוֹשְׁטִים בִּגְדֵיהֶם וְהָיוּ יוֹשְׁבִים עַד צַוָּארָם בְּחוֹל (לְכַסּוֹת עַצְמָם).
כָּל הַיּוֹם גָּרְסוּ (עָסְקוּ בַּתּוֹרָה). בַּזְּמַן תְּפִלָּה לָבְשׁוּ בִּגְדֵיהֶם, הִתְעַטְּפוּ וְהִתְפַּלְּלוּ, וּלְאַחַר מִכֵּן חָזְרוּ וּפָשְׁטוּ בִּגְדֵיהֶם, כְּדֵי שֶׁלֹּא יִבְּלוּ ( כְּדֵי שֶׁהַבְּגָדִים יִשָּׁאֲרוּ שְׁלֵמִים וְלֹא יִתְקַלְקְלוּ ). 
יָשְׁבוּ שְׁתֵּים עֶשְׂרֵה שָׁנָה בִּמְעָרָה. בָּא אֵלִיָּהוּ וְעָמַד עַל פֶּתַח הַמְּעָרָה , אָמַר: מִי יוֹדִיעַ לְבֶן יוֹחַאי שֶׁמֵּת הַקֵּיסָר וּבְטֵלָה גְּזֵירָתוֹ? ... ( וְעַכְשָׁו אֶפְשָׁר לָצֵאת לְלֹא חֲשָׁשׁ).
(תלמוד בבלי מסכת שבת דף ל"ג עמוד ב' )





בתלמוד מסופר, שבעקבות השנים הרבות של לימוד התורה במערה, זכו רבי שמעון בר יוחאי ובנו רבי אלעזר לדרגה גבוהה של קדושה.

ענה על השאלות הבאות:
1. מה היה יחסו של רשב"י למלכות הרומים ופועלם בארץ ישראל? 											
2. מה הדומה ביחס של רשב"י לביטול תורה, ליחסו להתקרבות לגויים? 										
3. איזה עונש גזרו הרומאים על רשב"י, ומה עשה רשב"י כדי להינצל? 											
4. מה עשו רשב"י ובנו במערה במשך השנים? 														
5. כיצד נודע לרשב"י ובנו שהם יכולים לצאת מהמערה? 													




       מקור 1 תניא, רבי שמעון בן יוחאי אומר: בוא וראה כמה חביבין ישראל לפני הקדוש ברוך הוא. שבכל מקום שגלו -  שכינה עמהן. גלו למצרים -  שכינה עמהן, שנאמר: "הנגלה נגליתי לבית אביך בהיותם במצרים..." (שמואל א' ב' ).  גלו לבבל -  שכינה עמהן, שנאמר: "למענכם שלחתי בבלה".(ישעיהו מ"ג) ואף כשהן עתידין להיגאל, שכינה עמהן, שנאמר: "ושב ה' אלוהיך את שבותיך" (דברים ל'), "והשיב" לא נאמר אלא "ושב" , מלמד שהקב"ה שב עמהן מבין הגלויות.
             (תלמוד בבלי מסכת מגילה דף כ"ט עמוד א' )








ביאור :

שבכל מקום שגלו -  לכל ארץ שעם ישראל גלה אליה.
עתידין ליגאל -  שהקב"ה יגאל אותם ויחזירם לארץ ישראל.
מבין הגלויות -  מכל הארצות שהיו בהן.
מקור 2
מעשה בתלמיד אחד של רבי שמעון בן יוחאי שיצא חוצה לארץ ובא(חזר) עשיר, והיו התלמידים רואין אותו ומקנאין בו, והיו מבקשים ( רצו גם הם) הן לצאת לחוצה לארץ, וידע( הבין את הבעיה) רבי שמעון והוציאן לבקעה אחת ונתפלל ואמר: בקעה בקעה מלאי דינרי זהב!
התחילה (הבקעה) מושכת (מתמלאת) דינרי זהב לפניהן, אמר להם: אם זהב אתם מבקשים, הרי זהב, טלו (קחו) לכם!
אלא היו יודעין:
כל מי שהוא נוטל עכשיו -  חלקו של עולם הבא הוא נוטל, שאין מתן שכר התורה ( קבלת שכר על לימוד התורה) אלא לעולם הבא.
















ענה על השאלות :
מקור מס' 1 
1. במה רואים את החיבה של הקב"ה לישראל על פי רשב"י ? 
_________________________________________________
מקור מס' 2 
2.  מדוע רצו תלמידיו של רשב"י לנסוע לחוץ לארץ? ______________________________________________________

3. מה עשה רשב"י לאור תשובתם? ומה אמר לתלמידיו? ______________________________________________________
    
4. מה הנך למד מתשובתו של רשב"י? ______________________________________________________

